ગીરગઢડા વિસ્તારમાં રેત માફિયાઓએ ઉનાના નાયબ ક્લેક્ટર ઉપર જેસીબી ચઢાવી જીવ લેવાનો પ્રય્તન કર્યો હોવાની ઘટના સામે આવી છે. ગીરગઢડા નજીકના ધોકડવા-મોતીસર ગામની વચ્ચે રાવલ નદીનાં પટ્ટમાંથી ગેરકાયદેસર રેતી ચોરી થતી હોવાની માહિતીનાં આધારે ઊનાનાં કલેકટર લિંબાસીયા તેમની ટીમના સાથે દરોડો પાડવા ગયા હતા. જ્યાં નિલેશ ભીખા નામનાં શખ્સે બળજબરીથી ચાલુ જેસીબી કલેકટર અને તેમની ટીમ ઉપર ચડાવી દેવાનો પ્રયત્ન કર્યો હતો. ત્યાર બાદ આ શખ્સો નાસી છૂટ્યા હતા. પોલિસે નદીનાં પટમાંથી ત્રણ ટ્રેકટર, જેસીબી સહિત 60 લાખનો મુદામાલ કબજે કર્યો છે.